روزا اوتونبایوا

روزا اوتونبایوا 
(کرغیز زبان: Роза Исаковна (Исак кызы) Отунбаева، Roza Isakovna (Isak kyzy) Otunbayeva; پیدائش اگست 23, 1950ء)
ایک کرغیز سفارت کار اور سیاست دان ہیں جنھوں نے 7 اپریل 2010ء سے 1 دسمبر 2011ء تک کرغیزستان کی صدر کے طور پر خدمات انجام دیں، وہ پہلی خاتون وسطی ایشیائی سربراہ ریاست بنیں۔

2022ء سے روزا اوتونبایوا سیکرٹری جنرل اقوام متحدہ انٹونیو گوٹیرش کی خصوصی نمائندے برائے افغانستان اور اقوام متحدہ کے افغانستان میں امدادی مشن کے سربراہ کے طور پر خدمات انجام دے رہی ہیں۔ Ms. Roza Otunbayeva of Kyrgyzstan – Special Representative for Afghanistan and Head of the United Nations Assistance Mission in Afghanistan اقوام متحدہ، press release of 2 ستمبر 2022.

 ابتدائی زندگی 
روزا اوتونبایوا فرونزے (اب بشکیک، کرغیزستان کا دار الحکومت)، کرغیز سوویت اشتراکی جمہوریہ، سوویت اتحاد میں اسحاق اوتونبایوا، کرغیز ایس ایس آر کی سپریم کورٹ کے رکن (1967ٰء–1992ء) اور سالیکا دانیارووا (1925ء–2020ء)،  ایک استاد کے خاندان میں پیدا ہوئیں۔ اس نے 1972ء میں ماسکو اسٹیٹ یونیورسٹی کی فلسفہ فیکلٹی سے گریجویشن کی اور پھر چھ سال (1975ء-1981ء) تک کرغیز اسٹیٹ نیشنل یونیورسٹی میں بطور سینئر ٹیچر اور پھر شعبہ فلسفہ کی سربراہ کے طور پر پڑھایا۔ 1975ء میں وہ اپنے مقالے کا دفاع کرنے کے بعد سائنسز کی امیدوار بن گئیں، "فرینکفرٹ اسکول کے فلسفیوں کی طرف سے مارکسسٹ-لیننسٹ جدلیات کی تنقید"۔ 
روزا اوتونبایوا دو بچوں کی طلاق یافتہ ماں ہیں۔ وہ کرغیز کے علاوہ روسی، انگریزی، جرمن اور فرانسیسی زبانوں پر عبور رکھتی ہیں۔ 

1981ء میں اس نے اپنی سیاسی زندگی کا آغاز کمیونسٹ پارٹی آف فرنزے (اب بشکیک) کی سیکنڈ سیکرٹری کے طور پر کیا۔ 1983ء سے 1986ء تک روزا اوتونبایوا نے فرنزے (اب بشکیک) میں سٹی کمیونسٹ پارٹی کمیٹی کے سیکرٹری کے طور پر خدمات انجام دیں۔
1986ء میں وہ وزراء کی کونسل کی چیئرمین کی نائب اور اسی وقت کرغیز سوویت اشتراکی جمہوریہ کی وزیر خارجہ مقرر ہوئیں۔
1989ء میں وہ ایگزیکٹو سیکرٹری اور بعد میں یو ایس ایس آر یونیسکو کی قومی کمیٹی کی چیئر وومن کے طور پر مقرر ہوئیں اور وہ یو ایس ایس آر کی وزارت خارجہ کے بورڈ کی رکن بھی بن گئیں۔
1989-ء1992ء تک اس نے یونیسکو کی ایگزیکٹو کونسل کی نائب صدر  کے طور پر خدمات انجام دیں۔

 مزید دیکھیے 
 کرغیزستان

 حوالہ جات 

زمرہ:1950ء کی پیدائشیں
زمرہ:اوش کی شخصیات
زمرہ:بقید حیات شخصیات
زمرہ:بین الاقوامی بہادر خواتین اعزاز خواتین
زمرہ:خواتین سربراہ حکومت
زمرہ:خواتین سربراہ ریاست
زمرہ:خواتین سفرا
زمرہ:خواتین صدور
زمرہ:خواتین وزرائے خارجہ
زمرہ:کرغزستانی خواتین سفارت کار
زمرہ:کرغزستانی لاادری
زمرہ:کرغیز صدور
زمرہ:کرغیزستان کے وزرائے خارجہ
زمرہ:ماسکو اسٹیٹ یونیورسٹی کے فضلا
زمرہ:اکیسویں صدی کی خواتین سیاست دان
زمرہ:کرغزستانی سیاسی خواتین
زمرہ:بیسویں صدی کی کرغزستانی خواتین
زمرہ:اکیسویں صدی کی کرغزستانی خواتین
زمرہ:کرغیزستان کے سفراء
زمرہ:سفرا برائے کینیڈا
زمرہ:سفرا برائے ریاستہائے متحدہ
زمرہ:سوویت اتحاد کے سفراء
زمرہ:خواتین
زمرہ:کرغزستانی شخصیات
زمرہ:سفرا برائے مملکت متحدہ
زمرہ:وزراء